﻿MIHAI EMINESCU, SUFLUL VIU AL ISTORIEI GETO-DACILOR (Lucrare prezentată la „Congresul civilizaţiei traco-geto-dacilor” Ediţia I, Buzău, România, ) Prof Ecaterina Chifu Mihai Eminescu, geniu universal, vine din „nemărginirea timpului ” să ne dea „din ramurile gândului ” imboldul de a face eforturi ca „totul să fie dacizat ” la noi, în România Mare, adică să se revină la acel univers plin de armonie şi de pace, în care se respectă legile juste, favorabile românilor, sperând în reînvierea virtuţilor neamului românesc, moştenite de la Daci M Eminescu, „cea mai înaltă conştiinţă românească ” este poetul de geniu care a ridicat un templu poeziei în spiritualitatea românească şi universală, poet a cărui personalitate a atins dimensiuni enciclopedice ale cunoaşterii, fapt ce i-a permis să evoce istoria neamului nostru în tablouri vii, de o neasemuită frumuseţe şi expresivitate Iubind poporul român, Eminescu a subliniat în versuri şi în articole din ziare, precum şi în manuscrise, unitatea lui etnică străveche, spirituală, religioasă, susţinută de o limbă unică, tradiţii şi obiceiuri identice, port asemănător al românilor din spaţiile ce le-au populat, precum şi de legi nescrise care trebuie a fi aplicate conform „jus ollache /ollachorum ” adică după obiceiul pământului „Nu existã nici o deosebire între rasa românã din Muntenia, Moldova, din cea mai considerabilã parte a Ardealului şi a Ţãrii Ungureşti E absolut aceeaşi rasã, cu absolut aceleaşi înclinări şi aptitudini ” „Românii nu sunt nicăieri colonişti, venitúri, oamenii nimănui; ci, pretutindenea unde locuiesc, sunt autohtoni, populaţie mai veche decât toţi conlocuitorii lor " Aducând drept argumente asemănările lingvistice din spaţiul românesc, Eminescu conchide: „O unitate atât de pronunţatã a limbei dovedeşte o unitate de origini etnice ” Limba română era vorbită pe teritorii largi de Dacii ce au migrat spre toate punctele cardinale, înmulţindu-se numeric El menţionează într-un articol din „Timpul ” :cum avarii conduşi de Martin şi Comentius în anul , vorbeau aceeaşi limbă cu geţii În recenzia din „Convorbiri literare ” la lucrarea lui Iulius Jung, „Die Anfänge der Romanen(Kritisch cthnographische Studiem)” apărută la Viena, în anul , favorabilă ideii noastre naţionale, îndeosebi ideii de continuitate, Eminescu, pornind de la întrebarea „Stăruit-au românii în aşezările lor din Dacia Trăiană sau au trecut Dunărea în vremea lui Aurelian şi au reocupat Dacia în sec al XII-lea? ” demonstrează cu argumente solide că teoria vidului nu este valabilă, că Dacii au continuat existenţa în vatra lor strămoşească Poetul a pus mereu în lumină permanenta continuitate şi statornicia poporului român în opera literară şi în publicistică Poetul naţional M Eminescu a fost printre primii intelectuali români care a încercat „restaurarea” originii dacice, militând pentru realizarea „Daciei Mari” prin Societatea „Carpaţi” şi activitatea publicistică El era mândru de fizionomia românilor, având ca strămoşi Dacii, apreciaţi de etnograful Hoffman(sec al XVIII-lea), menţionat de poet în „Timpul ” unde a redat observaţia acestuia: „Dezvoltarea craniului la rasa românã e admirabilã, cã sunt cranii care meritã a fi în fruntea civilizaţiei ”„Fiţi voi romunculi, eu simt în mine dacul ” afirma Eminescu în anul , într- o variantă a poeziei „Ai noştri tineri” pentru a se distinge de cei ce susţineau curentul latinist Venit din eternitate şi întors în eternitate, Eminescu, dorea la „trecutul mare, mare viitor ” în România pe care o invoca cu multă iubire „Ţara mea de glorii, ţara mea de dor ” ce trebuie apărată cu toate forţele „Scrisoarea III ” evocă, prin glasul lui Mircea cel Bătrân, vitejia strămoşilor noştri ce l-au înfruntat pe „Darius al lui Istaspe ” şi „Împăraţi pe care lumea nu putea să-i mai încape ” ce-au dorit „pământ şi apă ” şi s-au făcut „toţi o apă şi-un pământ ” Acest episod este reluat şi în poemul „Gemenii ” Eminescu a intenţionat să redea în piesele sale de teatru istoria neamului românesc, evocând figuri reprezentative: Decebal, Dochia, Mircea cel Bătrân, Horia, Avram Iancu, Mureşan, pe cei din neamul Basarabilor şi al Muşatinilor Mihai Eminescu era fascinat de civilizaţia geto-dacică de care a luat cunoştinţă din cronicele vechi, din biblioteca lui Aron Pumnul sau din cursurile de la Viena ale profesorul său de istorie Ernst Rudolf Neubauer, scriitor, autor de cărţi, poezii, studii, basme, ce a pus în lumină „lumea veche a Dacii ” Unele din temele poetice eminesciene sunt inspirate de concepţiile despre viaţă şi moarte ale Dacilor şi ale zalmoxianismului: „Genaia ”(proiect de poem dramatic ce trebuia să redea o cosmogonie originală, conform miturilor dacilor), „Decebal ”(piesă de teatru în versuri ce evocă pagini zguduitoare din istoria Daciei”), „Miradoniz ”(poem ce redă universul mirific al spaţiului ancestral), „Memento mori ”(poem în care Dacia apare într-un cadru natural plin de feerie, în contrast cu alte ţări evocate în această „Panoramă a deşertăciunilor ”), „Sarmis ”( are ca personaj pe „Pe Sarmis, craiul tânar din Getia cea veche ” redă iubirea idilică dintre doi tineri, într-un decor de vis, iubire ce se vrea durabilă, dincolo de spaţiu şi de timp, ca la neamul „nemuritorilor”, revenind ca un lait-motiv versurile: „Iar caii albi ai mării şi zimbrii zânei Dochii Întind spre apă gâtul, la cer înalţă ochii ” În „Sonete ” poetul se lasă copleşit de basmul „zânei Dochia” ce îndeamnă la visare”) „Glossa ”este catehismul poetic eminescian, fiind realizată prin versuri-sentinţe ce amintesc de înţelepciunea Dacilor, de Legile Belagine) Poemul „Gemenii ” evocă figuri istorice ca Sarmis, Tomiris, Brigbelu Primele versuri redau locul de vecii al „regilor dacici”: „O candelă subţire sub bolta cea înaltă Lumină peste regii cei dacici laolaltă, Cari tăiaţi în marmur cu steme şi hlamide Se înşirau în sală sub negrele firide ” La nunta lui Brigbelu participă şi zeii Daciei: „Brigbelu, rege tânăr din vremea cea căruntă, Pe zeii vechii Dacii i-a fost chemat la nuntă Frumos au ars în flăcări prinosul de pe vatră, Pe când intrară oaspii sub bolţile-i de piatră În capul mesei şade Zamolxe, zeul getic, Ce lesne urcă lumea cu umăru-i atletic În dreapta lui sub vălul de ceaţă mândrul soare, În stânga-i şade luna sfioasă, zâmbitoare ” Figura frumoasei mirese, Tomiris „Odor cu păr de aur şi ochiul înţelept” seamănă cu cea a femeilor din neamul Dacilor: „În păru-i lung de aur se învălea, Tomiris ” Zamolxe, participant la nuntă, alături de soare şi lună este „Sămănător de stele şi-ncepător de vremuri ” şi însumează principiul unirii într-un întreg ce cuprinde toate părţile, care se influenţează unele pe altele, preluând calităţile totului, conform credinţei Dacilor El, marele zeu, capătă proporţii gigantice în viziunea lui Sarmis, ce apare ca un strigoi, după ce a fost ucis de fratele lui geamăn, Brigbelu: „Zamolxe, zeul vecinic, ridică a sa frunte Şi decât toată lumea de două ori mai mare, Îşi pierde-n ceruri capul, în jos a lui picioare Cum sufletul lui trece vuind prin neagra ceaţă, Cum din adânc ridică el universu-n braţă, Cum cerul sus se-ndoaie şi stelele-şi aşterne, O boltă răsărită din negure etern, Şi, decât toată lumea de două ori mai mare, În propria lui umbră Zamolxe redispare ” În „Povestea Dochiei şi ursitorilor ” apare mitul Dochiei şi precum şi al ursitoarelor, implicate în destinul oamenilor, una urându-i fiului Dochiei să fie mare împărat, alta viteaz şi înţelept, iar altă ursitoare îi prezice „viaţă fără moarte şi tinereţe fără bătrâneţe ”, ca în concepţia Dacilor zamolxieni, idee preluată de Petre Ispirescu în „Basmele românilor” În poemul „Strigoii ” apare iar Zamolxe(„moartea morţii şi învierea vieţii! ”) care este invocat de magul „uitat de moarte ” să dea viaţă reginei dunărene, Tomiris, de o frumuseţe ideală(ca mai toate figurile feminine eminesciene, cu ochii albaştri şi părul lung, blond, asemenea Dochiei), iubită de Arald, avar venit de pe Volga:„Duh dă-i tu, Zamolxe, sămânţă de lumină/ Din duhul gurii tale ce arde şi îngheaţă ” Se spune doar şoptit că Eminescu era un „iniţiat” dar nu şi cine l-a iniţiat, unde a avut loc iniţierea D-l profesor Dumitru Copilu-Copilin, la lansarea cărţii „Eminescu în circuitul universal”(Editura Bibliotheca) a spus că nu se ştie nimic despre viaţa lui Eminescu de la la ani, după plecarea de la Blaj şi trecerea munţilor în regat(Ţara Românească) Este imposibil să nu fi poposit şi la Mânăstirea Sinaia, unde erau atâtea cărţi şi manuscrise şi preoţi învăţaţi Nu întâmplător s-au descoperit la Sinaia plăcuţele de aur unde era scrisă istoria Dacilor Cineva le păzea acolo, din moşi strămoşi, căci au existat mereu tăinuitori, păstrători ai credinţei străvechi Faptul că a dus o viaţă monahală poate fi confirmat de nuvela „Cezara”(o scriere de tinereţe), căci călugărul Ieronim, personaj ce iese din mănăstire în urma unui călugăr bătrân şi are înfăţişarea poetului În acest caz, a avut acces la acele cunoştinţe transmise pe cale orală, din preot în preot, încă din timpul şcolii zamolxiene, căpătând calităţi de a accede la comunicarea cu entităţi spirituale, cum s-a demonstrat în zilele noastre, că fiecare fiinţă emite biofotoni ce circulă cu viteza luminii în univers, cum susţine de d-l prof Dr Dumitru Constantin Dulcan(„Inteligenţa materiei”) Magul din „Povestea magului călător în stele ” iniţiat în tainele lumii, al cabalei, un iluminat, îi dă învăţătură fiului de împărat, cel ce află de la seraf(un înger) că toţi oamenii, după un vechi mit strămoşesc, au stele în cer care pier la moartea lor, acesta însă nu are, căci Marele Creator a pus în el semnele geniului:„Cum toate-s el şi dânsul în toate e cuprins/ Astfel tu vei fi mare ca gândul tău întins ” În zborul lui prin spaţiu, fiul de împărat este asemenea luceafărului, plutind ca solomonarii, prin „cer de stele ” străbătând distanţe incomensurabile în câteva clipe În „Odin şi poetul ” autorul îşi doreşte să întâlnească în mare „Pe zeii vechi şi mândri ai Valhalei ” şi imaginează un dialog cu Odin(frate cu Zamolxe) spunându-i:„Ca un luceafăr am trecut prin lume ” şi evadează în visul de iubire cu o zână a mării, proiectând astfel o posibilă fericire Acolo îl întâlneşte pe Decebal ce-l întreabă ce mai face regatul său „ce Dacia se numea ” şi despre cetatea lui, Sarmisegetuza Poetul o vede strălucitoare, „cu pietre scumpe, ca de granit ” prin coroana regelui(simbolizând Dacia viitoare) şi îi vorbeşte de decăderea romanilor Legătura transcendentală dintre Eminescu şi spiritul dacic susţine d-na Lucia Olaru Nenati că are la bază situarea vechii sale case de la Ipoteşti pe o construcţie dacică Decebal, fiu „al Daciei vechi ” figură legendară, luptător pentru libertatea dacilor, este evocat în poemul dramatic „Decebal ” impresionează prin caracterul său, el, căruia Roma îi plătea tribut, stăpânea o ţară întinsă Decebal spune că, deşi învins, povestea neamului de dac va pătrunde în cartea de istorie El compară cu marea Dacul, care-i când „un diluviu… când murmuire ”, „o infinită armonie”(„Astfel e dacul El se avântă-n luptă /El luptă… apoi piere ”) El îl avertizează pe regele iazigilor, prieten al Romanilor, Iaromir, că, dacă Dacia cade, toate popoarele dornice de cuceriri vor năvăli în Roma, căci Dacii sunt cei care au pornit dezastrul ei La confruntarea dintre Daci şi romani participă şi zeii Daciei, înfruntându-i pe ai duşmanilor, apoi se retrag în mare: „Zeii daci ajung la marea ce deschide-a ei portale, / Se reped pe trepte nalte şi cobor în sure hale ”) Fiinţa supranaturale, „zmeii Daciei ” se implică în conflict Decebal impresionat de jertfa Dacilor, îndurerat de soarta neamului său, văzând că ducii daci cântă, râd, bând vin cu otravă, cu părul albit subit, aruncă într-o prăpastie coroana şi rosteşte un blestem cumplit asupra romanilor: „Zeci de secole urcarăţi, zeci de secole să cădeţi/ Viaţa voastră să nu fie decât o lungă cădere!/ Cum aţi omorât voi un popor, astfel să muriţi şi voi! ” şi alege să moară cu demnitate Într-o variantă prezentată pe scenă la Chişinău, după un scenariu de Mihai Prepeliţă, este inclusă şi poezia „Rugăciunea unui dac ” bătrânul dac fiind chiar, „Sânge al lui Burebist ”, Diurpaneu, regele ce i-a încredinţat lui Decebal conducerea Daciei, considerându-l viteaz şi bun strateg şi care-l înfruntă pe Traian El îi cere pacea Daciei, dar, văzând dezastrul adus de romani, îşi doreşte intrarea în „veşnicul repaos ” prin extincţia totală, contrară concepţiei Dacilor ce se vor nemuritori şi cere de la Demiurg chinuri cumplite: „Până-oi uita durerea şi voi putea să mor ” Poezia începe cu evocarea mitului creaţiei, prezent şi în gândirea strămoşilor noştri, în „Vede”, idei preluate în Rig-Veda, creaţie indiană, asemenea versurilor din prima parte a „Scrisorii I”: ”Pe când nu era moarte, nimic nemuritor, Nici sâmburul luminii de viaţă dătător, Nu era azi, nici mâine, nici ieri, nici totdeauna, Căci unul erau toate şi totul era una; Pe când pământul, cerul, văzduhul, lumea toată Erau din rândul celor ce n-au fost niciodată, Pe-atunci erai Tu singur, încât mă-ntreb în sine-mi: Au cine-i zeul cărui plecăm a noastre inemi ?” Demiurgul, spune poetul: „El este moartea morţii şi învierea vieţii! ” cum credeau Dacii despre destinul lor, dirijat de Zamolxe Mulţi eminescologi cred că prin această poezie, Eminescu şi-a anticipat moartea, fiind un vizionar, poezia capătă accente dramatice, mai ales că în dialogul cu divinitatea se foloseşte persoana I: „Gonit de toată lumea prin anii mei să trec, Pân' ce-oi simţi că ochiu-mi de lacrime e sec, Că-n orice om din lume un duşman mi se naşte, C-ajung pe mine însumi a nu mă mai cunoaşte, Că chinul şi durerea simţirea-mi a-mpietrit-o, Că pot să-mi blestem mama, pe care am iubit-o - Când ura cea mai crudă mi s-ar părea amor Poate-oi uita durerea-mi şi voi putea să mor …………………………………………… Străin şi făr' de lege de voi muri – atunce Nevrednicu-mi cadavru în uliţă l-arunce, Ş-aceluia, Părinte, să-i dai coroană scumpă, Ce-o să asmuţe câinii, ca inima-mi s-o rumpă, Iar celui ce cu pietre mă va izbi în faţă, Îndură-te, stăpâne, şi dă-i pe veci viaţă! ” În lungul poem „Memento mori ”(Panorama deşertăciunilor), Eminescu aminteşte de faima şi decăderea popoarelor antice, evocând cu dragoste „raiul Daciei ”: „Lângă râuri argintoase, care mişcă-n mii de valuri A lor glasuri înmiite, printre codri, printre dealuri, Printre bolţi săpate-n munte, lunecând întunecos, Acolo-s dumbrăvi de aur cu poiene constelate, Codrii de argint ce mişcă a lor ramuri luminate Şi păduri de-aramă roşă răsunând armonios Munţi se-nalţă, văi coboară, râuri limpezesc sub soare, Purtând pe-albia lor albă insule fermecătoare, Ce par straturi uriaşe cu copacii înfloriţi Acolo Dochia are un palat din stânce sure, A lui stâlpi-s munţi de piatră, a lui streşin-o pădure, A cărei copaci se mişcă între nouri adânciţi ” Acest univers mirific, cu „luncile de roze ” şi plin de „flori mândre dumbrave ” cu murmur de izvoare şi lumini paradisiace, cu soare, lună, stele, unde se află palatul Zânei Dochia este evocat cu mult dor: „Peste podul cel uşure, zâna Dochia frumoasă Trece împletindu-şi părul cel de-auree mătasă, Albă-i ca zăpadă noaptea, corpu-i nalt e mlădiet, Aurul pletelor strecoară prin mânuţele-i de ceară Şi prin haine argintoase străbat membrele-i uşoare, Abia podul îl atinge mici picioarele-i de-omăt ” Dacia apare ca „împărăţia Zeilor”, ea este un tărâm de vis în viziunea poetului, unde revin „sufletele mari, viteze” ale eroilor Daciei în „şiruri luminoase ” ca prin „poarta de la rai ”: „Ăsta-i raiul Daciei veche-a zeilor împărăţie; Într-un loc e zi eternă, sara-n altu-n vecinicie, Iar în altul, zori eterne cu-aer răcoros de mai; Sufletele mari viteze ale-eroilor Daciei, După moarte vin în şiruri luminoase ce învie, Vin prin poarta răsăririi care-i poarta de la rai ” Evocarea acestui ţinut mirific al „Vechii Dacii” este făcută ca o proiectare în viitor a renaşterii Daciei Mari, proiect în care credea cu ardoare şi pentru care a plătit cu viaţa Acest tărâm mirific apare şi în nuvela „Cezara” în descrierea insulei lui Euthanasius de o rară frumuseţe, loc ales de poet pentru o iubire extraordinară, dar şi pentru o moarte lină, ca o disoluţie în elementele naturii Şi cum să nu iubească Eminescu această ţară ce a cunoscut-o foarte bine, străbătând-o în lung şi lat cu trupele de teatru, culegând folclor şi cunoscându-i istoria pe viu Concluzii: Eminescu, „omul universal” a creat o epopee lirică a mitului dacic, îndrăgostit de trecutul glorios al poporului român El rămâne, „steaua polară a literaturii române ” „expresia integrală a sufletului românesc ” şi „soarele literelor româneşti ” care „şi-a asumat statutul etnic de dac ” şi „a lăsat testamentar credinţa în necesara asumare a condiţiei etnice superioarei civilizaţii dacice străbune ” Bibliografie şi note: )Mihai Eminescu – „Poezii şi proză” – Editura Cartea Românească”, ; ) Mihai Eminescu – Opere, vol IX, XII; Ediţie criticã întemeiatã de Perpessicius – Editura Academiei Române, Bucureşti, ; ) Mihai Eminescu – „Opera dramatică Lucrări originale” – Editura Vestala, Bucureşti, p ; )Gheorghe Gavrilă Copil – Revista „Noi Dacii” nr , ; )Gheorghe Bucur –„Mihai Eminescu şi asumarea statutului etnic de dac”(revista „Dacia magazin”, nr , , decembrie, , ianuarie, ; )Lucia Olaru Nenati – Revista „Adevărul Moldovei” )Mihai Popescu – „Eminescu şi părintele istoriei” – „Dacia Magazin” nr , , decrmbrie, ; )Radu Mihai Crişan – „Eminescu interzis Gândirea politică” Editura Tibo, Bucureşti, ; )Ştefan I Stăiculescu – „Mihai Eminescu, Steaua Polară a literaturii române” – revista „Dacia magazin” nr , , decembrie, , ianuarie, ; )Theodor Codreanu – „Eminescu incorect politic” – Editura Scara Print, https://neculaifantanaru com https://neculaifantanaru com/en/